
	Lietuvos bankui
Totorių g. 4
LT-01121 Vilnius



	FIZINIO ASMENS PRAŠYMAS
PATEIKTI ĮSIPAREIGOJIMŲ DUOMENIS IŠ PASKOLŲ RIZIKOS DUOMENŲ BAZĖS

Vadovaudamasis Paskolų rizikos duomenų bazės tvarkymo taisyklėse nustatyta tvarka, prašau pateikti Paskolų rizikos duomenų bazėje esančius įsipareigojimų duomenis (tai, kas reikalinga, pažymėti) apie:

☐ – mano esamus įsipareigojimus;
☐ – mano buvusius įsipareigojimus;
☐ – duomenų gavėjus.


Kiti prašymai ir papildoma informacija (jeigu yra):

	     






Atsakymą noriu gauti (pažymėti vieną):

☐ – registruotu paštu;
☐ – atvykęs į Lietuvos banką;
☐ – elektroniniu paštu.
Atsakymą noriu gauti (pažymėti vieną):

☐ – lietuvių kalba;
☐ – anglų kalba.




	
	

	
	(parašas)







[bookmark: _Hlk222902268]Prašymas turi būti pasirašytas kvalifikuotu elektroniniu parašu arba pateiktas asmeniškai, arba parašo tikrumas paliudytas notaro.


INFORMAVIMAS APIE ASMENS DUOMENŲ TVARKYMĄ
Lietuvos bankas, įgyvendindamas asmens duomenų tvarkymo skaidrumo ir sąžiningumo principą bei vadovaudamasis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679, toliau BDAR) 13, 14 str., teikia Jums informaciją apie Jūsų asmens duomenų tvarkymą, kas išsamiai detalizuota Paskolų rizikos duomenų bazės tvarkymo taisyklėse (toliau – Taisyklės), jų 4 priede „Duomenų apie įsipareigojimus teikimo asmenims tvarkos apraše“:
Duomenų valdytojas
Lietuvos bankas, juridinio asmens kodas 188607684, Totorių g. 4, LT‑01121 Vilnius, el. paštas: info@lb.lt.
Lietuvos banko duomenų apsaugos pareigūno kontaktai
tel. +370 2680 021, el. paštas: duomenuapsauga@lb.lt.
Kokiu tikslu tvarkomi Jūsų asmens duomenys?
Jūsų asmens duomenys tvarkomi prašymo pateikti Paskolų rizikos duomenų bazėje (toliau – PRDB) tvarkomus įsipareigojimų duomenis (toliau – prašymas) nagrinėjimo ir asmenų informavimo tikslu, siekiant:
nagrinėti Jūsų pateiktą prašymą pateikti Paskolų rizikos duomenų bazėje (PRDB) tvarkomus Jūsų įsipareigojimų duomenis;
identifikuoti Jus ir (ar) Jūsų atstovą;
pateikti Jums atsakymą ir informuoti apie PRDB tvarkomus duomenis;
įgyvendinti Lietuvos bankui teisės aktais pavestas viešojo administravimo funkcijas;
kt.
Kokie asmens duomenys tvarkomi?
Nagrinėdamas Jūsų prašymą, Lietuvos bankas gali tvarkyti šiuos asmens duomenis:
paklausėjo (fizinio asmens): vardą, pavardę, asmens kodą, adresą arba el. pašto adresą, telefono numerį, parašą (įskaitant elektroninio parašo metaduomenis), kai taikoma – tapatybę patvirtinančio dokumento duomenis, taip pat kitus duomenis, kuriuos pateikiate savo iniciatyva;
paklausėjo atstovo (jei taikoma): vardą, pavardę, parašą (el. parašo metaduomenis), atstovavimo dokumentuose nurodytus duomenis, kai taikoma – tapatybę patvirtinančio dokumento duomenis.
prašymą pateikusių juridinių asmenų (paklausėjų) atstovų fizinių asmenų: vardą pavardę, parašą (el. parašo metaduomenis), pareigas, atstovaujamo juridinio asmens pavadinimą, atstovaujamo juridinio asmens kodą, atstovaujamo juridinio asmens adresą, atstovaujamo juridinio asmens el. paštą, kai taikoma – tapatybę patvirtinantį dokumentą, kitus atstovavimo sutartyje fiksuotus asmens duomenis.
Iš kur gaunami Jūsų asmens duomenys?
Asmens duomenys gaunami tiesiogiai iš Jūsų arba Jūsų įgalioto atstovo, kai pateikiate prašymą raštu arba elektroniniu būdu Lietuvos banko Elektroninių paslaugų gyventojams informacinėje sistemoje (EPGIS). 
Asmens duomenys negaunami iš viešųjų šaltinių.
Koks yra asmens duomenų tvarkymo teisinis pagrindas?
Jūsų asmens duomenys tvarkomi vadovaujantis: 6 straipsnio 1 dalies e, c punktais,  ir Lietuvos Respublikos viešojo administravimo įstatymo 11 straipsniu, 19 straipsniu, kitais taikytinais teisės aktais. 
Kam gali būti teikiami Jūsų asmens duomenys?
Jūsų asmens duomenys gali būti teikiami:
Jums arba Jūsų atstovui, teikiant atsakymą į prašymą;
Lietuvos banko pasitelktiems duomenų tvarkytojams (pvz., IT paslaugų teikėjams), tik tiek, kiek būtina paslaugoms teikti, ir laikantis BDAR reikalavimų;
Asmens duomenys nėra viešai skelbiami.
Ar vykdomas automatizuotas sprendimų priėmimas ar profiliavimas?
Tvarkant Jūsų asmens duomenis automatizuotas sprendimų priėmimas ir profiliavimas nevykdomi.
Kiek laiko saugomi Jūsų asmens duomenys?
Pateikti prašymai, su jais susiję dokumentai ir atsakymai saugomi 2 metus nuo atsakymo pateikimo dienos. Pasibaigus saugojimo terminui, asmens duomenys sunaikinami teisės aktų nustatyta tvarka.
Kokias teises turite ir kaip jas įgyvendinti?
Asmenys, kurių duomenys PRDB tvarkomi, turi šias duomenų subjekto teises, kurias Lietuvos bankas įgyvendins Reglamento (ES) 2016/679 bei taikomų kitų teisės aktų nustatytomis sąlygomis ir apimtimi:
· Teisę gauti informaciją apie duomenų tvarkymą;
· Teisę susipažinti su savo duomenimis ir gauti jų kopiją; 
· Teisę reikalauti ištaisyti duomenis; 
· Teisę reikalauti ištrinti duomenis („teisė būti pamirštam“);
· Teisę apriboti duomenų tvarkymą; 
· Teisę nesutikti su duomenų tvarkymu. 
Jeigu pageidaujate įgyvendinti nurodytas teises, Lietuvos bankui turite pateikti rašytinį prašymą tiesiogiai atvykus į Lietuvos banką, įdedant jį į Lietuvos banko korespondencijai skirtas dėžes adresu: Totorių g. 4 arba Žirmūnų g. 151, Vilnius, paštu ar elektroniniu paštu info@lb.lt. Teikdami prašymą, turite patvirtinti savo tapatybę. Teikiant prašymą tiesiogiai, turite pateikti tapatybę patvirtinantį dokumentą. Teikiant prašymą paštu ar per kurjerius, prie prašymo turite pridėti asmens tapatybę patvirtinančio dokumento kopiją, patvirtintą notaro, ar šio dokumento kopiją, patvirtintą kita teisės aktų nustatyta tvarka. Teikiant prašymą elektroniniu paštu, prašymas turi būti pateikiamas taip, kad būtų galima identifikuoti elektroninį parašą ir prašymą pateikusį asmenį. Kai dėl informacijos apie asmenį kreipiasi jo atstovas, jis turi pateikti atstovavimą patvirtinantį dokumentą ir atstovo tapatybę patvirtinantį dokumentą.
Duomenų subjektų teisės įgyvendinamos Duomenų subjektų teisių įgyvendinimo Lietuvos banke tvarkos aprašo nustatyta tvarka.
Kur galite kreiptis dėl skundo?
Dėl asmens duomenų tvarkymo ir (ar) duomenų subjekto teisių įgyvendinimo Lietuvos banke galite kreiptis į Lietuvos banką ar jo duomenų apsaugos pareigūną aukščiau nurodytais kontaktais.
Informuojame, kad nesutikdami su Lietuvos banko sprendimu, priimtu dėl Jūsų pateikto prašymo, susijusio su Jūsų, kaip duomenų subjekto, teisių įgyvendinimu, Jūs turite teisę pateikti skundą Valstybinei duomenų apsaugos inspekcijai, kurios kontaktus rasite čia: https://vdai.lrv.lt/. Visais atvejais, prieš teikdami skundą, susisiekite su Lietuvos banku, kad kartu galėtume rasti tinkamą sprendimą.

